Aksidentet rrugore, shkak kryesor i vdekjeve mes të rinjve amerikanë
Mbi 1 milion veta vdesin nga këto aksidente nëpër botë
Çdo 30 sekonda, një njeri vdes në aksident automobilistik diku në botë. Ky është përfundimi i studimit të grupit ndërkombëtar Make Roads Safe, “Rrugët të bëhen më të sigurta”, synimi i të cilët është që siguria në rrugë të bëhet përparësi në mbarë botën. Në fund të marsit, Kombet e Bashkuara kanë në plan të marrin në shqyrtim sigurinë në rrugë pas thirrjeve të shumta për mbajtjen e një konference të posaçme të OKB-së për të diskutuar shtimin e aksidenteve automobilistile që rezultojnë në vdekje dhe plagosje. Administrata Kombëtare për Sigurinë e Trafikut Rrugor bën të ditur se aksidentet automobilistike janë shkaku kryesor i vdekjeve mes të rrinjve amerikanë. Megjithatë, udhëtimi me makinë nuk ka qënë kurrë më i sigurt në Shtetet e Bashkuara, thotë Bella Dinh-Zarr, drejtore e degës së Amerikës së Veriut të grupit jo-fitim prurës "Rrugët të bëhen më të sigurta”. Studimet tregojnë se sjellja e shoferëve është shkaku kryesor i shumicës së aksidenteve. Kjo përfshin kapërcimin e shpejtësisë së lejuar, përdorimin e alkoolit dhe drogave, si dhe mungesën e vemendjes gjatë udhëtimit me makinë. Administrata Kombëtare për Sigurinë e Trafikut Rrugor thotë se përdorimi i telefonëve celularë dhe dërgimi i mesazheve të shkruara janë mes faktorëve kryesorë të shpërqendrimit të vemendjes. Zonja Dinh-Zarr thotë se ky është problem mbarëbotëror. Sipas Organizatës për Zhvillimin dhe Bashkëpunimin Ekonomik, shumë vende të industrializuara, përfshirë Britaninë e Madhe, Gjermaninë dhe Japoninë, kanë më pak raste aksidentesh fatale se Shtetet e Bashkuara. Shumë ekspertë thonë se shkaku për këtë është kultura amerikane lidhur me makinën. Mantill Williams punon me Shoqatën Amerikane të Trasportit Publik. Zoti Williams thotë se anketimet tregojnë se përgjithësisht amerikanët e mbështesin transportin publik. Ndërkohë që çmimet e naftës ngrihen, ekspertët besojnës e gjithnjë e më tepër amerikanët do të preferojnë transportin publik. Ata besojnë se kjo do të sjellë pakësimin e makinave nëpër rrugë, duke i bërë kështu ato më të sigurta për gjithkënd. (ze)